5. ΑΠΟΦΑΣΙΣ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΕΩΣ Αριθ. 1826 της 12/27 Μαρτ. 1965 (ΦΕΚ Β΄ 225) Περί συμπληρώσεως του δια της υπ’ αριθ. 1437/26.2.59 αποφάσεως Υπουργού Προεδρίας Κυβερνήσεως εγκριθέντος «Κανονισμού λειτουργίας Δελτίου Προγνωστικών επί των ποδοσφαιρικών αγώνων», ως ετροποποιήθη μεταγενεστέρως δια της υπ’ αριθ. 13753/23.12.63 ομοίας τοιαύτης. Έχοντες υπ’ όψιν: 1.Τας διατάξεις α)του άρθρ. 12, παρ. 1, περιπτ. ς΄ του Ν.Δ. 3769/57, ως ετροποποιήθη δια του άρθρ. 6, παρ. 1 του Ν.Δ. 3865/58, β)του άρθρ. 9, του Νόμ. 3925/59 «περί Υπουργείων και Οργανισμών των Δημοσίων Πολιτικών Υπηρεσιών», και 2.Την υπ’ αριθ. 42033, από 21 Φεβρ. 1964, απόφασιν του Προέδρου της Κυβερνήσεως «περί μεταβιβάσεως αρμοδιοτήτων αναφερομένων εις την Γενικήν Γραμματείαν Αθλητισμού εις τον Υφυπουργόν Προεδρίας», αποφασίζομεν: Εγκρίνομεν τον υπό του Γενικού Γραμματέως Αθλητισμού προτεινόμενον «Κανονισμόν προληπτικής Κληρώσεως Αποτελεσμάτων» έχοντα ως κατωτέρω καταχωρίζεται. Η παρούσα δημοσιευθήτω δια της Εφημερίδος της Κυβερνήσεως. (Αντί της σελ.664,35(β)Σελ.664,35(γ) Τεύχος 532-Σελ. 129 386 Προγνωστικά Ποδοσφαίρου 32.Η.θ.5 ΚΑΝΟΝΙΣΜΟΣ  ΠΡΟΛΗΠΤΙΚΗΣ ΚΛΗΡΩΣΕΩΣ  ΑΠΟΤΕΛΕΣΜΑΤΩΝ Άρθρ.1.-Η υπό του άρθρ. 6 παρ. 3 του Β.Δ. 27/ 12/1958 ως ετροποποιήθη δια του υπ’ αριθ. 737/30.11.1964 Β.Δ/τος προβλεπομένη Επιτροπή, η διενεργούσα προληπτικώς την κλήρωσιν των εν τοις δελτίοις περιλαμβανομένων αγώνων, αποτελείται εκ δύο εκ των Προέδρων των τριμελών Επιτροπών αντιπαραβολής μητρών, των προβλεπομένων υπό του άρθρ. 3 παρ. 6 του Β.Δ. 20.12.58 ή των νομίμων αυτών αναπληρωτών και του Γενικού Διευθυντού του Ο.Π.Α.Π. ή του νομίμου τούτου αναπληρωτού. Άρθρ.2.-Εντός της κληρωτίδος τίθεται ίσος αριθμός κλήρων δι’ έν έκαστον των συμβόλων 1.Χ.2. και η κλήρωσις διενεργείται δημοσία, κεχωρισμένως δι’ έκαστον των εν τοις δελτίοις περιλαμβανομένων αγώνων, μετά τον εν τοις χρηματοκιβωτίοις εγκλεισμόν των μητρών και εν πάση περιπτώσει προ της ενάρξεως των αγώνων, υπό προσώπου επιλεγομένου υπό της Επιτροπής. Δια την χρησιμοποίησιν των εκ της κληρώσεως αποτελεσμάτων το σύμβολον 1 ισχύει ως αποτέλεσμα 1:0, το σύμβολον Χ ως αποτέλεσμα 0:0, το σύμβολον 2 ως αποτέλεσμα 0:1. Άρθρ.3.-Τα αποτελέσματα της κληρώσεως καταχωρούνται εις Πρακτικόν συντασσόμενον εις τετραπλούν, όπερ υπογράφεται υφ’ απάντων των μελών της Επιτροπής και έκαστον εκ τούτων λαμβάνει ανά εν όμοιον αντίγραφον ενώ το τέταρτον τοιούτον επικολλάται επί του πίνακος ανακοινώσεων του Ο.Π.Α.Π. συντασσομένου περί της επικολλήσεως ταύτης νέου Πρακτικού. Δυνάμει της παρ. 2 άρθρ. 19 Α.Ν. 91/1967 (τομ. 1 σελ. 102,07) άπασαι αι εκ της κειμένης νομοθεσίας περί Ο.Π.Α.Π. καθοριζόμεναι αρμοδιότητες μετεβιβάσθησαν εις τον Γενικόν Διευθυντήν Αθλητισμού. Σελ.664,36(γ) Τεύχος 532-Σελ. 130 387 32.Η.θ.5 Προγνωστικά Ποδοσφαίρου

[Source: greek_legal_code_raptarchis | Tokens: 2559]